
Odbor za finansije, republički budžet 

B e o g r a d
ZAPISNIK
56. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 16. JULA 2026. GODINE
Sednica je počela u 11,00 časova.

Sednici je predsedavao Veroljub Arsić, predsednik Odbora.

Sednici su prisustvovali članovi Odbora: Ana Beloica Martać, Nevena Veinović, Vojislav Vujić, Tijana Davidovac, Nenad Krstić, Dušan Nikezić, Svetlana Milijić, Peđa Mitrović, Ilo Mihajlovski, Nikola Radosavljević i Akoš Ujhelji.

Sednici je prisustvovao zamenik člana Odbora Dragan Stanojević (zamenik Branka Pavlovića).

Sednici nisu prisustvovali članovi Odbora Miroslav Aleksić, Dušan Bajatović, Vladimir Jelić i Nenad Mitrovi, niti njihovi zamenici.

Sednici su, po pozivu predsednika Odbora, prisustvovali predstavnici Narodne banke Srbije: Jorgovanka Tabaković, guverner Narodne banke Srbije, Ivan Nikolić, predsednik Saveta guvernera, Željko Jović, Ana Ivković, Dragana Stanić i Nikola Dragašević, viceguverneri, Bojan Terzić, generalni direktor Sektora za zaštitu korisnika finansijskih usluga, Savo Jakovljević, generalni direktor Sektora za ekonomska istraživanja i statistiku, Dejan Dević, generalni direktor Direkcije za zakonodavno-pravne poslove, Jelena Stojanović, generalni direktor Direkcije za računovodstvo i finansije i Tatjana Žuža, viši savetnik za odnose sa državnim institucijama.

Na predlog predsednika, Odbor je većinom glasova (11 glasova  „za”, dva narodna poslanika nisu glasala) usvojio sledeći 
D n e v n i    r e d:

1. Razmatranje Polugodišnjeg izveštaja o monetarnoj politici (januar-jun 2025), koji je podnela Narodna banka Srbije (broj 400-1869/25 od 29. septembra 2025. godine);

2. Razmatranje Programa monetarne politike Narodne banke Srbije u 2026. godini, koji je podnela Narodna banka Srbije (broj 400-2635/25 od 12. decembra 2025. godine);

3. Razmatranje Finansijskog plana Narodne banke Srbije za 2026. godinu, koji je podnela Narodna banka Srbije (broj 400-2797/25 od 26. decembra 2025. godine);

4. Razmatranje Izveštaja o radu Saveta guvernera Narodne banke Srbije za period od 1. januara do 30. juna 2025. godine, koji je podneo Savet guvernera Narodne banke Srbije (broj 400-1684/26 od 6. maja 2026. godine);

5. Razmatranje Izveštaja o radu Saveta guvernera Narodne banke Srbije za period od 1. jula do 31. decembra 2025. godine, koji je podneo Savet guvernera Narodne banke Srbije (broj 400-1684/26-1 od 6. maja 2026. godine);

6. Razmatranje Finansijskih izveštaja Narodne banke Srbije za 2025. godinu, sa izveštajem ovlašćenog revizora, koji je podneo Savet guvernera Narodne banke Srbije (broj 400-1686/25 od 6. maja 2026. godine);

7. Razmatranje Godišnjeg izveštaja o monetarnoj politici za 2025. godinu, koji je podnela Narodna banka Srbije (broj 400-2097/26 od 26. juna 2026. godine);

8. Razmatranje Godišnjeg izveštaja o poslovanju i rezultatima rada za 2025. godinu, koji je podnela Narodna banka Srbije (broj 400-2098/26 od 26. juna 2026. godine);

9. Razmatranje Godišnjeg izveštaja o stabilnosti finansijskog sistema za 2025. godinu, koji je podnela Narodna banka Srbije (broj 400-2099/26 od 26. juna 2026. godine).

*  *  *

Na predlog predsednika, Odbor je većinom glasova (11 glasova „za”, jedan glas „protiv” i jedan narodni poslanik nije glasao) odlučio da se obavi zajednički jedinstveni pretres o tač. 1. do 9. dnevnog reda, s tim što će o svakoj tački dnevnog reda odlučivati pojedinačno.

ZAJEDNIČKI JEDINSTVENI PRETRES O 
TAČ. 1. DO 9. DNEVNOG REDA
Predsednik Odbora podsetio je članove i zamenike članova Odbora da je čl. 23, 71, 74. i 79. Zakona o Narodnoj banci Srbije propisana obaveza Narodne banke Srbije da Narodnoj skupštini dostavlja izveštaje o monetarnoj politici, finansijskom poslovanju i radu Saveta guvernera, koje, kao nadležno radno telo, razmatra Odbor za finansije, republički budžet i kontrolu trošenja javnih sredstava.

Jorgovanka Tabaković, guverner Narodne banke Srbije, obrazložila je izveštaje koji se odnose na rad Narodne banke Srbije u 2025. godini, ističući da oni predstavljaju pregled ostvarivanja zakonom utvrđenih ciljeva Narodne banke Srbije, i to očuvanja cenovne stabilnosti, stabilnosti finansijskog sistema, vrednosti domaće valute i poverenja građana i privrede u finansijski sistem. Istakla je da nezavisnost Narodne banke Srbije podrazumeva istovremeno i visoku odgovornost prema Narodnoj skupštini i javnosti, zbog čega se rezultati njenog rada sagledavaju kroz ostvarene makroekonomske pokazatelje.
U nastavku svog izlaganja navela je da je 2025. godina protekla u uslovima izraženih geopolitičkih i ekonomskih neizvesnosti, ali da je Republika Srbija, zahvaljujući stabilnim javnim finansijama, visokom nivou deviznih rezervi, stabilnom deviznom kursu i stabilnom bankarskom sektoru očuvala investicioni kreditni rejting i makroekonomsku stabilnost.
Govoreći o sprovođenju monetarne politike, istakla je da je ona vođena oprezno i dosledno, u koordinaciji sa ekonomskom politikom Vlade Republike Srbije, što je omogućilo očuvanje cenovne stabilnosti. Navela je da je prosečna inflacija u 2025. godini iznosila 3,8%, dok su inflatorna očekivanja ostala stabilna. Dodala je da su očuvani poverenje u domaću valutu i finansijski sistem, uz rast dinarske i devizne štednje, povećanje stepena dinarizacije depozita i nastavak kreditne aktivnosti.
Posebno je ukazala na značaj očuvanja stabilnosti deviznog kursa i visokog nivoa deviznih rezervi, kao i na stabilnost i visoku kapitalizovanost bankarskog sektora. U svom izlaganju osvrnula se i na rezultate u oblasti zaštite korisnika finansijskih usluga, razvoja sistema instant plaćanja, nacionalnog kartičnog sistema „Dina” i pristupanja Republike Srbije Jedinstvenom području plaćanja u evrima (SEPA).
Govoreći o aktuelnim makroekonomskim kretanjima, navela je da je međugodišnja inflacija u junu 2026. godine usporila na 2,7% i da Narodna banka Srbije očekuje nastavak privrednog rasta i povoljnih makroekonomskih kretanja, uz stabilnu inflaciju, rast izvoza, stranih direktnih investicija i očuvanje spoljne likvidnosti.
Na kraju izlaganja istakla je da je Narodna banka Srbije u 2025. godini ostvarila pozitivan finansijski rezultat i da će, u skladu sa Zakonom o Narodnoj banci Srbije, deo dobiti biti uplaćen u budžet Republike Srbije. Zaključila je da rezultati rada Narodne banke Srbije potvrđuju očuvanje cenovne i finansijske stabilnosti, stabilnosti deviznog kursa, visokog nivoa deviznih rezervi i poverenja u finansijski sistem, naglasivši da će Narodna banka Srbije i ubuduće donositi odluke zasnovane na stručnim analizama i u interesu očuvanja makroekonomske stabilnosti Republike Srbije.
U diskusiji koja je usledila učestvovali su: Veroljub Arsić, Dušan Nikezić, Peđa Mitrović, Dragan Stanojević, Nikola Radosavljević, mr Akoš Ujhelji, Ilo Mihajlovski i Jorgovanka Tabaković, čija su izlaganja tonski snimana.

Po zaključenju zajedničkog jedinstvenog pretresa povodom tač. 1. do 9. dnevnog reda, predsednik Odbora odredio je pauzu od 15 minuta nakon koje će Odbor nastaviti rad odlučivanjem o svakoj tački dnevnog reda pojedinačno.
*  *  *
Sednica je nastavljena u 14,00 časova.
Sednici je predsedavao Veroljub Arsić, predsednik Odbora.
Sednici su prisustvovali članovi Odbora: Ana Beloica Martać, Nevena Veinović, Vojislav Vujić, Tijana Davidovac, Nenad Krstić, Svetlana Milijić, Ilo Mihajlovski, Nikola Radosavljević i Akoš Ujhelji.
Sednici je prisustvovao zamenik člana Odbora Dragan Stanojević (zamenik Branka Pavlovića).
Sednici nisu prisustvovali članovi Odbora: Miroslav Aleksić, Dušan Bajatović, Vladimir Jelić, Dušan Nikezić, Nenad Mitrović i Peđa Mitrović, niti njihovi zamenici.
Nakon utvrđivanja kvoruma za rad, Odbor je pristupio odlučivanju o tač. 1. do 9. dnevnog reda pojedinačno.
Prva tačka dnevnog reda: Razmatranje Polugodišnjeg izveštaja o monetarnoj politici (januar-jun 2025), koji je podnela Narodna banka Srbije
Na predlog predsednika, Odbor je jednoglasno (11 glasova „za”) prihvatio Polugodišnji izveštaj o monetarnoj politici (januar–jun 2025), koji je podnela Narodna banka Srbije.
Druga tačka dnevnog reda: Razmatranje Programa monetarne politike Narodne banke Srbije u 2026. godini, koji je podnela Narodna banka Srbije
Na predlog predsednika, Odbor je jednoglasno (11 glasova „za”) prihvatio Program monetarne politike Narodne banke Srbije u 2026. godini, koji je podnela Narodna banka Srbije.
Treća tačka dnevnog reda: Razmatranje Finansijskog plana Narodne banke Srbije za 2026. godinu, koji je podnela Narodna banka Srbije
Na predlog predsednika, Odbor je jednoglasno (11 glasova „za”) prihvatio Finansijski plan Narodne banke Srbije za 2026. godinu, koji je podnela Narodna banka Srbije.
Četvrta tačka dnevnog reda: Razmatranje Izveštaja o radu Saveta guvernera Narodne banke Srbije za period od 1. januara do 30. juna 2025. godine, koji je podneo Savet guvernera Narodne banke Srbije
Na predlog predsednika, Odbor je jednoglasno (11 glasova „za”) prihvatio Izveštaj o radu Saveta guvernera Narodne banke Srbije za period od 1. januara do 30. juna 2025. godine, koji je podneo Savet guvernera Narodne banke Srbije.
Peta tačka dnevnog reda: Razmatranje Izveštaja o radu Saveta guvernera Narodne banke Srbije za period od 1. jula do 31. decembra 2025. godine, koji je podneo Savet guvernera Narodne banke Srbije
Na predlog predsednika, Odbor je jednoglasno (11 glasova „za”) prihvatio Izveštaj o radu Saveta guvernera Narodne banke Srbije za period od 1. jula do 31. decembra 2025. godine, koji je podneo Savet guvernera Narodne banke Srbije.
Šesta tačka dnevnog reda: Razmatranje Finansijskih izveštaja Narodne banke Srbije za 2025. godinu, sa izveštajem ovlašćenog revizora, koji je podneo Savet guvernera Narodne banke Srbije
Na predlog predsednika, Odbor je jednoglasno (11 glasova „za”) prihvatio Finansijske izveštaje Narodne banke Srbije za 2025. godinu, sa izveštajem ovlašćenog revizora, koje je podneo Savet guvernera Narodne banke Srbije.
Sedma tačka dnevnog reda: Razmatranje Godišnjeg izveštaja o monetarnoj politici za 2025. godinu, koji je podnela Narodna banka Srbije
Na predlog predsednika, Odbor je jednoglasno (11 glasova „za”) prihvatio Godišnji izveštaj o monetarnoj politici za 2025. godinu, koji je podnela Narodna banka Srbije.
Osma tačka dnevnog reda: Razmatranje Godišnjeg izveštaja o poslovanju i rezultatima rada za 2025. godinu, koji je podnela Narodna banka Srbije
Na predlog predsednika, Odbor je jednoglasno (11 glasova „za”) prihvatio Godišnji izveštaj o poslovanju i rezultatima rada za 2025. godinu, koji je podnela Narodna banka Srbije.
Deveta tačka dnevnog reda: Razmatranje Godišnjeg izveštaja o stabilnosti finansijskog sistema za 2025. godinu, koji je podnela Narodna banka Srbije
Na predlog predsednika, Odbor je jednoglasno (11 glasova „za”) prihvatio Godišnji izveštaj o stabilnosti finansijskog sistema za 2025. godinu, koji je podnela Narodna banka Srbije. 

Sednica je završena u 14,10 časova.
Sednica je tonski snimana.

      SEKRETAR                                                                                         PREDSEDNIK 

    Tijana Ignjatović                                                                                     Veroljub Arsić

